Barcelona, setembre a desembre de 2017
" Mentre vivim, mentre estiguem entre els éssers humans, conreem la nostra humanitat " - Sèneca
L'EAPC i el Parc d' Humanitats i les Ciències Socials de la Universitat de Barcelona hem signat un conveni de col·laboració amb la finalitat de realitzar activitats i projectes conjunts lligats a temes de recerca, innovació, assessorament i formació, entre d'altres.
Aquesta col·laboració, iniciada al 2016, es va encetar amb el pilotatge d'aquesta acció formativa.
Avui, un cop avaluada i implementada, considerem que aquest format és idoni per sensibilitzar, visualitzar, reflexionar, contrastar i referenciar la missió del servei públic al voltant dels reptes de l'Administració pública al segle XXI.
Iniciem un camí cap a l'anàlisi i la reflexió de la societat, amb la intenció d'estendre en un futur aquesta formació humanística a totes i tots els servidors públics.
La primera de les sessions va anar a càrrec del sr. Ferran Saez, professor titular a la Facultat de Comunicació i Relacions Internacionals Blanquerna de la Universitat Ramon Llull que amb el títol "L'Administració pública davant els grans reptes de la societat del segle XXI", va centrar la seva ponència en la transformació de la societat en els darrers anys, per fer-ho va parlar sobre la influència dels canvis tecnològics, la tendència a la horitzontalitat de la informació entre experts i ciutadania, el fet que la societat té majors possibilitats de relacionar-se i interactuar amb les administracions públiques i amb el canvi social que ha comportat que la ciutadania pot tenir identitats diverses més enllà d'aquelles que socialment se li ha reconegut formalment i això comporta unes dificultats addicionals per oferir-ne els serveis públics d'una manera personalitzada per atendre les necessitats individuals de la ciutadania.
La segona de les sessions va anar a càrrec de Begoña Román, professora titular a la Facultat de Filosofia de la Universitat de Barcelona i secretària executiva d'Ethos Ramon Llull de la Universitat de Barcelona, que va reflexionar sobre la importància de la conjugació entre l'ètica individual del personal públic, l'ètica de l'organització de les administracions públiques i sobre la importància de posar a la ciutadania i al servei públic en el centre de l'acció pública.
"Vivim en una societat de canvi, on permanentment ens cauen inputs informatius" afirmava el Dr.
Antoni Aira, només començar la sessió.
I, per tant "és molt sa que l'administració pública es plantegi el tema comunicatiu", reblava.
Aquest és, per simple que sembli, el context de la intervenció de l'expert en comunicació que va participar al curs Obrint Finestres el proppassat 19 d'octubre.
Agustí Colomines durant la quarta sessió del curs Obrint Finestres va iniciar-se amb una pregunta clau: avui l'administració pública compleix la missió per a la qual va ser pensada en el seu dia?
I és que de la mateixa manera que el món canvia també ho fa l'administració.
"La vinculació de les idees amb el servei públic és molt interessant.
I és que sovint el pensament polític s'ha quedat tancat a les aules i el que fa referència a l'administració pública n'ha quedat separat", afirmava el Dr.
Quim Brugué tot just començar la sessió.
I continuava fent una sentència que -sens dubte- va ser el context de tota la seva intervenció: "L'administració és el braç executor de la política.
Com que enmig de la política i l'administració pública hi trobem la democràcia, hem de dir que si ajuntem les diferents peces aconseguirem una visió molt més integral".